12.6.2023
DA
Den Europæiske Unions Tidende
C 204/9
I betragtning af det nye ved JMM foreslår ECB desuden at give JMM større fleksibilitet med hensyn til omfanget af dens potentielle arbejde.
Med henblik herpå bør der indføres en bestemmelse, der, hvor det anses for at være nyttigt, giver mulighed for, at to eller flere medlemmer af JMM bliver enige om at anvende JMM-rammen som grundlag for gennemførelse af tværsektorielle analyser af yderligere tværsektorielle emner af fælles interesse i hele Unionen i forbindelse med central clearing.
1.5
Tilsyn med anerkendte tredjelands-CCP’er ECB støtter generelt de ændringer, der indfører mere proportionalitet i anerkendelsesprocessen for tredjelandsCCP'er, samt ændringerne, der sikrer, at ESMA modtager alle nødvendige oplysninger fra niveau 2-tredjelandsCCP'er med henblik på sine tilsynsaktiviteter.
ECB foreslår en yderligere præcisering af omfanget af høringen af den udstedende centralbank i forbindelse med tilsynsaktiviteter og -procedurer vedrørende niveau 2-tredjelands-CCP'er.
På nuværende tidspunkt er omfanget af høringen afgrænset til CCP’ens overholdelse af de fem områder, der er relevante fra en udstedende centralbanks perspektiv: marginer, likviditetsrisikokontrol, sikkerhedsstillelse, afvikling og interoperabilitetsordninger (19).
I praksis kan CCP'ers overholdelse af disse områder gøres til genstand for formelle afgørelser truffet af ESMA i henhold til visse bestemmelser (20) samt af specifikke tilsynsvurderinger og -procedurer fra ESMA og CCPTilsynsudvalget.
Desuden er området for marginkrav reguleret af visse bestemmelser i EMIR (21).
Det er vigtigt at høre de udstedende centralbanker om afgørelser, som vedrører revision af modeller, stresstestning og backtestning med henblik på godkendelse af de modeller og parametre, CCP'en har indført med henblik på at beregne sine marginkrav, bidrag til misligholdelsesfonde, krav til sikkerhedsstillelse og andre risikokontrolmekanismer i henhold til EMIR (22).
ECB anbefaler derfor, at der fortsat fokuseres på omfanget af de udstedende centralbankers høringer på disse fem områder, men yderligere at præcisere typen af ESMA's retsakter, hvor de udstedende centralbanker bør høres (f.eks. ved at medtage tilsynsvurderinger).
Desuden bør høringens omfang omfatte alle relevante EMIRbestemmelser, der giver ESMA beføjelse til at vedtage en afgørelse eller foretage en tilsynsvurdering inden for disse områder.
2.
Ajourføring af tilsynsmæssige krav
2.1
Ændringer af CCP-kravene
2.1.1 Krav om deltagelse og adskillelse ECB glæder sig over forslaget om ændring af de adgangskrav, som CCP'er har fastsat for clearingmedlemmer.
De særlige forhold, der gør sig gældende for ikke-finansielle modparter i forbindelse med central clearing, er yderst relevante, navnlig i betragtning af de seneste erfaringer med store marginkrav som følge af den usædvanligt høje markedsvolatilitet.
CCP'er bør derfor nøje vurdere ikke-finansielle modparters særlige likviditetsprofil, inden de godkendes som direkte deltagere.
CCP'er bør navnlig undersøge, om ikke-finansielle modparter er i stand til at opfylde potentielle stigninger i marginkrav eller bidrag til misligholdelsesfonde rettidigt, selv under stressede markedsforhold.
Af hensyn til retssikkerheden vil samspillet mellem ikke-finansielle modparters godkendelse som clearingmedlemmer i henhold til EMIR (23) og kravet om, at en CCP skal underrettes som et system i henhold til Europa-Parlamentets og Rådets direktiv 98/26/EF (24), desuden navnlig kræve yderligere præciseringer.
ECB foreslår derfor, at elementerne i adgangskriterierne for ikke-finansielle modparter præciseres i de relevante udkast til reguleringsmæssige tekniske standarder (25).
ECB foreslår endvidere at tilføje ESCB-medlemmerne til listen over myndigheder, der bør høres af ESMA i forbindelse med udarbejdelsen af disse udkast til reguleringsmæssige tekniske standarder.
(19) (20) (21) (22) (23) (24)
Jf. artikel 41, 44, 46, 50 og 54 i EMIR.
Jf. artikel 25, stk.
2b, og artikel 25b, stk.1, i EMIR.
Jf. artikel 41 og 49 i EMIR.
Jf. artikel 49 i EMIR.
Jf. afsnit 2.3 i udtalelse CON/2016/37.
Jf. artikel 17, stk.
4, i EMIR.
Europa-Parlamentets og Rådets direktiv 98/26/EF af 19. maj 1998 om endelig afregning i betalingssystemer og værdipapirafviklings­ systemer (EFT L 166 af 11.6.1998, s. 45).
(25) Jf. forordningsforslagets artikel 1, nr.
29), litra c), hvorved der indsættes et nyt stk.
7 til artikel 37 i EMIR.